10. 9. 96 De Europæiske Fællesskabers Tidende Nr. L 229/13 KOMMISSIONENS FORORDNING (EF) Nr. 1751/96 af 9. september 1996 om ændring af forordning (EF) nr. 1318/96 om undtagelse fra forordning (EØF) nr. 2456/93 for så vidt angår offentlig intervention KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød ()), senest ændret ved forordning (EF) nr. 1588/ 96 ), særlig artikel 6, stk. 7, og ud fra følgende betragtninger: For licitationerne i juli, august og september 1996 blev maksimumsvægten for slagtekroppe, der kan opkøbes til intervention, fastsat degressivt ved Kommissionens forord- ning (EF) nr. 1318/96 af 8. juli 1996 om undtagelse fra forordning (EØF) nr. 2456/93 om gennemførelsesbestem- melser til Rådets forordning (EØF) nr. 805/68 for så vidt angår offentlig intervention (?, ændret ved forordning (EF) nr. 1743/96 (%); for at mildne denne foranstaltnings følger for de erhvervsdrivende er det ifølge ovennævnte forord- ning tilladt undtagelsesvis i juli og august at opkøbe tungere slagtekroppe til intervention, idet det er fastsat, at opkøbsprisen kun betales for den lovhjemlede maksi- mumsvægt; i forhold til ukastrerede dyr når stude lang- sommere slagtevægten og dermed senere på året; for at undgå ulige behandling af disse to kategorier dyr bør undtagelsen for interventionsopkøbsprisen for stude udvides til også at omfatte licitationerne i september; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Oksekød — UDSTEDT FØLGENDE FORORDNING: Artikel 1 I artikel 1, stk. 3, sidste afsnit, i forordning (EF) nr. 1318/96 indsættes følgende punktum: »Dette afsnit gælder også for licitationer i september 1996 for slagtekroppe af dyr i kategori C«. Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes for licitationer i september 1996. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 9. september 1996. På Kommissionens vegne Franz FISCHLER Medlem af Kommissionen () EFT nr. L 148 af 28. 6. 1968, s. 24. () EFT nr. L 206 af 16. 8. 1996, s. 23. (?) EFT nr. L 170 af 9. 7. 1996, s. 26. () EFT nr. L 226 af 7. 9. 1996, s. 9.